Pasteur Bizimungu
Store norske leksikon,Historie,Verdens historie og samtidshistorie,Afrika,Rwandas historie,Rwandas samtidshistorie
Pasteur Bizimungu er en rwandisk politiker som var president i Rwanda fra 1994 til 2000. På 1980-tallet hadde Bizimungu flere stillinger i den hutu-dominerte regjeringen til Juvénal Habyarimana, før han i 1990 medlem av tutsienes opprørshær Rwanda patriotiske front (RPF) i 1990.
Bakgrunn Bizimungu ble født i Gisenyi-provinsen av hutu-foreldre i det vestlige Rwanda. På 1980-tallet steg han i gradene innenfor Habyarimanas parti MRND, og endte opp som generaldirektør for det statelige selskapet Electrogaz. I 1990 trakk han seg i protest fra MRND etter å ha anklaget regjeringen for nepotisme og korrupsjon. President Bizimungu ble medlem av RPF i 1990 etter at broren ble myrdet av regjeringshæren, og tjente fra sitt eksil i Belgia som partiets informasjonssekretær. I 1993 hadde Bizimungu en nøkkelrolle i fredsforhandlingene mellom RPF og regjeringen i Arusha i Tanzania.17. juli 1994 erklærte RPF at krigen og folkemordet var over i Rwanda, og opprettet en midlertidig regjering i Kigali der Bizimungu ble innsatt som president. Selv om mange anså visepresident og forsvarsminister Paul Kagame som Rwandas reelle leder, ble Bizimungu kritisert av internasjonale organisasjoner for Rwandas innblanding i Kongo-krigene i i årene 1996–2003.Etter anklager om blant annet korrupsjon, trakk Bizimungu seg som president i 2000. I 2001 dannet Bizimungu et nytt opposisjonsparti, som ble beskyldt for å være et radikalt hutu-parti. I 2002 ble han satt i husarrest, før han ble dømt til 15 års fengsel i 2004. I 2007 ble Bizimungu løslatt og benådet av Paul Kagame. Les mer i Store norske leksikon Rwandas historie Rwanda Folkemordet i Rwanda